**Udhëzime**

**Thirrje për Propozime për Skemën e Granteve**

**Rritja e turizmit rural, rekreacionit dhe bujqësisë cilësore në Novobërdë**

**Projekt I financuar nga BE I menaxhuar nga Zyra e Bashkimit Evropian në Kosovë**

**Afati I fundit për dorëzimin e aplikacioneve:**

**30 nëntor 2018, në orën 17:00**

**1. PËRSHKRIMI I HISTORIKUT TË AKTIVITETIT**

Kjo thirrje për propozim për grante është lansuar si pjesë e projektit "Rritja e turizmit rural, rekreacionit dhe bujqësisë cilësore në Novobërdë" të zbatuar nga VILLA LURA SH.P.K, një projekt i financuar nga Bashkimi Evropian dhe i menaxhuar nga Zyra e Bashkimit Evropian në Kosovë.

Projekti ka filluar në mars 2017 dhe do të zbatohet gjatë një periudhe 24 mujore. Objektivi i përgjithshëm i projektit "Rritja e turizmit rural, rekreacionit dhe bujqësisë cilësore në Novobërdë" është të mbështesë zhvillimin e burimeve alternative të të ardhurave në agrikulturë dhe zhvillim rural duke përfshirë përmirësimin e produktivitetit dhe standardeve veçanërisht në sigurinë e ushqimit, mirëqenien e kafshëve dhe mjedisin si dhe standardin e jetesës rurale. Projekti ka objektiva specifike:

* Zhvillimin dhe rritjen e atraksioneve turistike në zonën e Novobërdës me bujtina të reja dhe aktivitete rekreative në Villa Lura;
* Përmirësimin e cilësisë së produkteve ushqimore të përdorura në Villa Lura duke kontraktuar dhe trajnuar fermerët e vegjël lokalë;
* Rritjen e cilësisë të jetës në zonat rurale të Kosovës në Kosovë me investime në fushën e rekreacionit dhe mundësive të biznesit;
* Zhvillimin e potencialit rural dhe agroturizmit në Novobërdë, duke tërhequr vizitorë të rinj nga brenda dhe jashtë Kosovës
* Zvogëlimin e ndikimit mjedisor të restorantit dhe objekteve duke shfrytëzuar teknologjitë e gjelbra dhe menaxhimin e përmirësuar të mbeturinave;
* Tërheqjen e një audiencë më të gjerë duke përdorur rezervimin online dhe mjete reklamimi.

Thirrja për grantmarrësit synon të mbështesë fermerët e vegjël përmes:

**Përmisimit të cilësisë së jetës në zonat rurale të Kosovës me investime në fushën e rekreacionit dhe mundësive të biznesit.**

Aktiviteti i skemes se nengranteve ka rol të rëndësishëm në përmirësimin e cilësisë së jetës në zonat rurale të Kosovës përmes mundësive të biznesit. Pas vizitave në terren që jane organizuar dhe përmes aktiviteteve të trajnimit janë identifikuar nevojat e fermerëve dhe prandaj si rezuktat i aktiviteteve paraprake pritet që do të ketë ndikim direkt në zhvillimin dhe përmirësimin e cilësisë të produkteve të fermereve lokal.

Iniciativat e mbështetura nga Skema e Grantit pritet të përqendrohen në veçanti në nevojën e bazës përbërëse në nivel biznesi, brenda katër fushave tematike kryesore të intervenimit:

* Fermë blegtorale,
* Fermë e pulave
* Prodhuesi i qumështit
* Kultivues i perimeve
* Mbledhës i barërave mjekësore.

Të gjitha grantet duhet të kontribojne ne objektiven e ndikimit të zhvillimit të fermave dhe përmasimin e cilësisë të produktit te tyre.

Kjo Thirrje për Propozim do të ofrojë 10 grante të vogla për projektet e fermerëve lokalë.

Shuma minimale për mbështetje financiare është **2500 euro** dhe shuma maksimale është **6000 euro**.

Financimi do të mbulojë 100% të buxhetit total të projektit. Sidoqoftë, përparësi do t'i jepet aplikacioneve me bashkëfinancim të siguruar prej së paku 5% të kostos totale të veprimeve.

Afati i fundit për aplikim është 30 nëntor 2018, 17: 00h.

1. **PRANUSHMËRIA**

**2.1 Pranueshmëria e aplikantëve**

Aplikantët duhet të plotësojnë kriteret e mëposhtme:

Kriteret e parashikuara për t'u zgjedhur për nën-grant përfshijnë:

* Komuniteti lokal që mund të marrë mbështetje financiare do të jenë ata qe mirren me kultivimin e mishit te gjedheve , qumështit, perimeve dhe bimëve medicionale.
* Kur fermerët kanë kafshët e tyre, ata duhet të jenë të regjistruar në AVUK.

Kategoritë e mëposhtme nuk kanë të drejtë për këtë thirrje::

* Agro-perpunuesit
	1. **Aktivitetet e pranueshme: veprimet e dëshiruara brenda fushës së projektit**

Veprimi i propozuar përmes këtij projekti është të zhvilloj, përmirësoj dhe promovoj turizmin përmes anëtarëve të komunitetit rural dhe gjithashtu përmes adresimit të zhvillimit ekonomik të fermerëve që do të shpërblehen në asetet fizike për bujqësi.

* **Fushëveprimi (mbulimi gjeografik) –** të gjitha veprimet sipas kësaj thirrje për propozime do të kërkohen të zbatohen në Komunën e Novobërdës dhe Komunën e Gjilanit.

Prioritet do t'i kushtohet atyre aktiviteteve të zbatuara në Komunën e Novobërdës

* **Kohëzgjatja**- aktivitetet e zbatuara në kuadër të granteve të vogla nuk duhet të zgjasin më shumë se 3 muaj nga data fillestare e projektit dhe duhet të përfundojë jo më vonë se 31 janari 2019
* Aplikuesi duhet të specifikojë datat dhe kohëzgjatjen e saktë të aktivitetit në formularin e aplikimit..
* **Aktivitetet e pranueshme / lloji i veprimeve:**

Prioritet do t'i jepet:

* Fermerët që do të demonstrojnë se po aplikojnë për rritjen e kapacitetit dhe cilësinë e produktit.
* Prodhuesit që mund të ofrojnë kontratë furnizimi me produktet e tyre për të paktën deri në fund të vitit 2021
	1. **Aktivitetet e pa-pranueshme**
* Veprime që kanë të bëjnë vetëm ose kryesisht me sponsorizime individuale për pjesëmarrje në workshop, seminare, konferenca, etj.
* Veprimet që janë të lidhura direkt me ose që mbështesin partitë politike.
* Mbështetje financiare për palët e treta (ri-dhënia nuk është aktivitet i pranueshëm në këtë thirrje)
* Veprimet që përbëhen ekskluzivisht ose kryesisht në shpenzimet kapitale, siç është toka
1. **Kostot e Pranueshmërisë**

**3.1 Kostot e pranueshme**

Kostot e pranueshme janë kostot reale të bëra nga Përfituesi (të), të cilat plotësojnë të gjitha kriteret e mëposhtme:

1. Ato kanë ndodhur gjatë kohëzgjatjes së veprimit, siç është përcaktuar në pikën **2.2.**
2. Ato janë shënuar në buxhetin e përgjithshëm të parashikuar.
3. Ato janë shkaktuar në lidhje me projektin që është subjekti i grantit dhe janë të nevojshme për zbatimin e veprimeve.
4. Ato janë të arsyeshme, të justifikuara dhe në përputhje me kërkesat e menaxhimit financiar, veçanërisht në lidhje me ekonominë dhe efikasitetin.

**3.2 Kostot e papranueshme**

Kostot e mëposhtme që nuk janë të pranueshme:

* Borxhet dhe interesi.
* Provizionet për humbjet ose detyrimet potenciale të ardhshme.
* Blerjet e tokës apo ndërtesave
* Blerja e automjeteve
* Taksa, duke përfshirë taksat e vlerës së shtuar (TVSH)
* Shpenzimet e deklaruara nga përfituesi dhe të mbuluara nga një veprim tjetër ose program pune
* Kreditë te palët e treta
* Sponsorizim për pjesëmarrje në konferenca brenda apo jashtë Kosovës

• Shpenzimet që lidhen me aktivitetet ose iniciativat ekzistuese ose artikujt që zakonisht janë pjesë e financimit të qeverisë qendrore ose lokale.

1. **PROCEDURAT E APLIKIMIT**

Faza e aplikimit është e hapur për publikun nga **29 tetori deri më 30 nëntor 2018**.

Paketa e Aplikimit që do të dorëzohet përfshin tri dokumentet e mëposhtme:

* Formulari i Aplikimit (i cili do të ofrohet së bashku me Udhëzimet për Aplikim)
* Formulari i Buxhetit (i cili do të ofrohet së bashku me Udhëzimet për Aplikim)
* Akti i regjistrimit në gjuhën origjinale (skanuar / version i kopjuar)
* Certifikata e regjistrimit për fermerët

Procedura e aplikimit është në dispozicion në dy forma:

* Shkarkimi i formularëve nga faqja e internetit e projektit https://visitlura.com, dhe dërgimi me e-mail në villa.lura@gmail.com.
* Përmes aplikacionit për dorëzimin në duar tek Villa Lura -Makresh I Epërm
* Aplikantët inkurajohen, por nuk kërkohet të përdorin mënyrën elektronike. Ata që zgjedhin të shkarkojnë formularët nga faqja e internetit dhe t'i dërgojnë me e-mail, do të trajtohen dhe vlerësohen në mënyrë të barabartë.
* Aplikacionet duhet të shkarkohen përmes faqes së internetit https://visitlura.com, dhe dorëzimi me e-mail DUHET të dërgohet me e-mail në villa.lura@gmail.com, më së voni deri më **26 nëntor 2018, në orën 17:00..**

Të gjitha pyetjet dhe përgjigjet, si dhe njoftimet tjera të rëndësishme për aplikuesit do të publikohen në faqen e internetit të projektit https://visitlura.com dhe në faqen zyrtare të Komunës të Novobërdës), jo më vonë se 7 ditë **(19 nëntor 2018)** para skadimit të afatit për dorëzimin e aplikimeve.

Pyetjet në lidhje me propozimet e kësaj Thirrje për Propozime si dhe të gjitha aplikacionet mund të shkruhen dhe të dorëzohen në gjuhën shqipe, serbe ose angleze..

1. **VLERËSIMI DHE PËRZGJEDHJA E APLIKACIONEVE**

Përzgjedhja e marrësve të grantit do të jetë një proces tre-fazësh: para-vlerësimi, vlerësimi dhe dhënia e grantit. Çdo aplikacion do të para-vlerësohet për të siguruar që kërkesat themelore janë plotësuar dhe se aplikacioni është në përputhje me kriteret e përshtatshmërisë, si më poshtë::

• Aplikuesi është një fermer lokal i regjistruar në Kosovë

• Formulari i aplikimit është plotësuar plotësisht dhe përfshin bashkëngjitjet e

kërkuara

• Aplikimi dorëzohet para afatit

• Mbështetja financiare e kërkuar nuk e tejkalon shumën maksimale të grantit të kësaj thirrjeje

Aplikmiduhet të përputhet me të gjitha këto kritere në mënyrë që të vazhdojë në fazën e vlerësimit. Aplikacionet që nuk plotësojnë kriteret e mësipërme do të refuzohen.

Më poshtë, tabela e kritereve ndaj të cilave do të bëhet vlerësimi.

|  |  |  |
| --- | --- | --- |
|  | **Kriteret** | **Koeficienti maksimal** |
| **1** | **Qasja teknike** | **60 në total** |
|  | Aplikanti ose aktivitetet e tij të propozuara kualifikohen si një përmirësime të cilësive të produktit kryesor | 30 |
|  | Rëndësia e nevojave dhe çështjet e adresuara | 10 |
|  | Fermer i regjistruar | 10 |
|  | Përvojë me prodhim më shumë se dy vjet | 10 |
| **2** | **Kapaciteti organizativ dhe performanca e kaluar** | **20 në total** |
|  | Kapacitetet administrative, financiare dhe menaxheriale | 10 |
|  | Përvoja e mëparshme dhe rezultatet në grante të ngjashme | 10 |
| **3** | **Propozimi i kostos** | **20 në total** |
|  | Efektiviteti i kostos së buxhetit | 10 |
|  | Aftësi të mjaftueshme të menaxhimit financiar / transparencë | 10 |

1. **KONTRATA**

Autoriteti i Grantit Villa Lura SHPK nënshkruan kontratën me përfituesin, i cili do të përfshijë informacionin e aktiviteteve që do të kryhen, vlerën e kontratës, modalitetet e pagesës dhe raportimin.

Pagesa e parë para-financuese, e cila mbulon 80% të shumës së grantit, do të bëhet pas nënshkrimit nga të dyja palët e kontratës.

Pagesa e dytë dhe përfundimtare që mbulon vlerën prej 20% do të paguhet pas përfundimit të aktivitetit të fundit brenda projektit të aplikuar dhe pas miratimit të raportit përfundimtar të dorëzuar nga përfituesi.

1. **MONITORIMI DHE MBËSHTETJA PËR PËRFITUESIT**

Autoriteti i Grantit do të sigurojë që aplikantët potencialë të marrin mbështetje adekuate gjatë procesit të aplikimit dhe zbatimit të projekteve të tyre.

Për më tepër, sesionet e trajnimeve dhe mentorimit do të sigurohen për aplikantët e suksesshëm, të cilët synojnë të udhëheqin dhe ndihmojnë përfituesit në zbatimin e aktiviteteve të tyre lidhur me veprimin.

1. **MONITORIMI**

Autoriteti i Grantit do të monitorojë punën e aplikantëve të suksesshëm për të siguruar zbatimin e duhur të aktivitetit të projektit. Monitorimi do të bëhet përmes kontrollimeve në vend, raportimit dhe takimeve të rregullta.

1. **DUKSHMËRIA**

Përfituesit duhet të pranojnë kontributin e fondeve të BE-së në të gjitha investimet.

1. **RAPORTIMI**
* Seksioni narrativ: në jo më shumë se 2 faqe, një përmbledhje e aktiviteteve të zbatuara, provat kryesore që i mbështesin ato dhe rekomandimet që dalin prej tyre.
* Seksioni financiar: përfshin detaje mbi shpenzimet (kopjet e të gjitha faturave)
* Anekset: dokumentet që mund të verifikojnë zbatimin e veprimit siç janë, ofertat e kërkuara për fotot e pajisjeve dhe dokumentacionet tjera relevante
* Format narrative dhe financiare të raportimit do t'u ofrohen përfituesve të granteve në fazën e parë të zbatimit të projektit.
1. **TABELA KOHORE TREGUESE**

|  |  |  |
| --- | --- | --- |
| **Përshkrimi** | **DATA** | **KOHA** |
| Njoftimi publik i Thirrjes për Propozim | 29 Tetor 2018 | n/a |
| Afati i fundit për të kërkuar sqarime | 09 Nëntor 2018 | 17:00 h |
| Afati i fundit për dorëzimin e Aplikacioneve | 30 Nëntor 2018 | 17:00 h |
| Njoftimi per fituesit e grantëve për aplikantët pas vlerësimit | 03 Dhjetor 2018 | 17:00 h |
| Afati i fundit për ankesat në Vendimin e ndarjes së granteve | 10 Dhjetor 2018 | 17:00 h |
| Vendimi përfundimtar për ndarjen e grantëve | 11 Dhjetor 2018 | n/a |
| Përgatitja e kontratës dhe sigurimi i dokumentacionit mbështetës në korrespondencë midis aplikantëve të përzgjedhur dhe Autoritetit të Grantit |  Dhjetor2018 | n/a |